ประกาศคณะกรรมการประมงประจำจังหวัดลำพูนเรื่อง กำหนดเขตพื้นที่รักษาพันธุ์สัตว์น้ำพ.ศ. ๒๕๖๓ โดยที่ที่รักษาพืชพันธุ์ที่ออกตามความในมาตรา๗ แห่งพระราชบัญญัติการประมง พ.ศ. ๒๔๙๐ในเขตท้องที่จังหวัดลำพูนได้มีสภาพเปลี่ยนแปลงไปจากเดิม ซึ่งเป็นการสมควรปรับปรุงประกาศกำหนดที่จับสัตว์น้ำประเภทที่รักษาพืชพันธุ์ให้มีความชัดเจนสอดคล้องกับสภาพของพื้นที่และข้อกฎหมายที่ใช้บังคับในปัจจุบันประกอบกับความในมาตรา ๕๖ แห่งพระราชกำหนดการประมง พ.ศ. ๒๕๕๘ บัญญัติห้ามมิให้ผู้ใดจับสัตว์น้ำในเขตพื้นที่รักษาพันธุ์สัตว์น้ำตามที่รัฐมนตรีหรือคณะกรรมการประมงประจำจังหวัดโดยอนุมัติรัฐมนตรีประกาศกำหนดอาศัยอำนาจตามความในมาตรา ๒๘ วรรคหนึ่ง (๓) ประกอบมาตรา ๕๖ แห่งพระราชกำหนดการประมงพ.ศ. ๒๕๕๘ คณะกรรมการประมงประจำจังหวัดลำพูน โดยอนุมัติรัฐมนตรีว่าการกระทรวงเกษตรและสหกรณ์ออกประกาศไว้ดังต่อไปนี้ข้อ๑ ให้ยกเลิกประกาศดังต่อไปนี้(๑)ประกาศที่ ๑/๒๔๙๓ เรื่อง ประกาศกำหนดที่จับสัตว์น้ำประเภทที่รักษาพืชพันธุ์ ในท้องที่จังหวัดลำพูนลงวันที่ ๒๗ ตุลาคม พ.ศ. ๒๔๙๓(๒)ประกาศที่ ๑/๒๔๙๕ เรื่อง ประกาศกำหนดที่จับสัตว์น้ำประเภทที่รักษาพืชพันธุ์ ในท้องที่จังหวัดลำพูนลงวันที่ ๒๖ พฤษภาคม พ.ศ. ๒๔๙๕(๓)ประกาศที่ ๓/๒๔๙๕ เรื่อง ประกาศกำหนดที่จับสัตว์น้ำประเภทที่รักษาพืชพันธุ์ ในท้องที่จังหวัดลำพูนลงวันที่ ๑๗ ตุลาคม พ.ศ. ๒๔๙๕(๔) ประกาศที่ ๕๙/๒๔๙๗ เรื่อง ประกาศกำหนดที่จับสัตว์น้ำประเภทที่รักษาพืชพันธุ์ในท้องที่จังหวัดลำพูน ลงวันที่ ๑๕ มีนาคม พ.ศ. ๒๔๙๗(๕)ประกาศจังหวัดลำพูน เรื่อง กำหนดที่จับสัตว์น้ำประเภทที่รักษาพืชพันธุ์ ลงวันที่ ๒๔กรกฎาคม พ.ศ. ๒๕๔๑ข้อ๒ ให้ยกเลิกที่จับสัตว์น้ำประเภทที่รักษาพืชพันธุ์จำนวน ๓ แห่ง ดังนี้(๑)ที่จับสัตว์น้ำลำน้ำแม่สาร บริเวณหน้าวัดเสาหิน ท้องที่ หมู่ที่ ๔ ตำบลศรีบัวบาน อำเภอเมืองลำพูนจังหวัดลำพูน(๒) ที่จับสัตว์น้ำลำน้ำแม่ทา บริเวณฝายกิ่วมื่น ท้องที่ หมู่ที่๕ ๙ และ ๑๓ ตำบลเมืองจี้อำเภอเมืองลำพูน จังหวัดลำพูน(๓)ที่จับสัตว์น้ำลำน้ำลี้ บริเวณหน้าวัดป่าหก ท้องที่ หมู่ที่ ๗ ตำบลลี้ อำเภอลี้ จังหวัดลำพูนข้อ๓ ให้ที่จับสัตว์น้ำดังต่อไปนี้ เป็นเขตพื้นที่รักษาพันธุ์สัตว์น้ำ(๑)ที่จับสัตว์น้ำคลองปิงง่า บริเวณหน้าวัดศรีบุญยืน ท้องที่ หมู่ที่ ๓ ตำบลเหมืองง่าอำเภอเมืองลำพูน จังหวัดลำพูน ตามแผนที่แสดงแนวเขตที่กำหนดหมายเลข ๑/๗ แนบท้ายประกาศนี้(๒) ที่จับสัตว์น้ำแม่น้ำปิง บริเวณหน้าวัดบุปผาราม (สบปะ) ท้องที่หมู่ที่ ๙ ตำบลริมปิง อำเภอเมืองลำพูน จังหวัดลำพูน ตามแผนที่แสดงแนวเขตที่กำหนดหมายเลข ๒/๗ แนบท้ายประกาศนี้(๓)ที่จับสัตว์น้ำแม่น้ำลี้ บริเวณหน้าวัดป่าหก ท้องที่ หมู่ที่ ๗ ตำบลลี้ อำเภอลี้ จังหวัดลำพูนตามแผนที่แสดงแนวเขตที่กำหนด หมายเลข ๓/๗ แนบท้ายประกาศนี้(๔)ที่จับสัตว์น้ำแม่น้ำปิง บริเวณแก่งก้อ (วังสบก้อ) ท้องที่ หมู่ที่ ๓ และ ๔ ตำบลก้ออำเภอลี้ จังหวัดลำพูน ตามแผนที่แสดงแนวเขตที่กำหนด หมายเลข ๔/๗ แนบท้ายประกาศนี้(๕)ที่จับสัตว์น้ำคูเมืองลำพูนทั้งหมด บริเวณท้องที่เขตเทศบาลเมืองลำพูนอำเภอเมืองลำพูน จังหวัดลำพูน ตามแผนที่แสดงแนวเขตที่กำหนด หมายเลข ๕/๗ แนบท้ายประกาศนี้(๖) ที่จับสัตว์น้ำแม่น้ำกวง บริเวณสะพานท่านางถึงสะพานท่าขามท้องที่ตำบลเวียงยอง อำเภอเมืองลำพูน จังหวัดลำพูน ตามแผนที่แสดงแนวเขตที่กำหนดหมายเลข ๖/๗ แนบท้ายประกาศนี้(๗)ที่จับสัตว์น้ำแม่น้ำกวง บริเวณวังหัวกวงถึงวังตอง ท้องที่ หมู่ที่ ๓ ตำบลเวียงยองอำเภอเมืองลำพูน จังหวัดลำพูน ตามแผนที่แสดงแนวเขตที่กำหนดหมายเลข ๗/๗ แนบท้ายประกาศนี้ข้อ๔[๑] ประกาศนี้ให้ใช้บังคับตั้งแต่วันถัดไปจากวันประกาศในราชกิจจานุเบกษาเป็นต้นไปประกาศ ณวันที่ ๘ เมษายน พ.ศ. ๒๕๖๓พงศ์รัตน์ภิรมย์รัตน์ผู้ว่าราชการจังหวัดลำพูนประธานกรรมการประมงประจำจังหวัดลำพูน[เอกสารแนบท้าย]๑.แผนที่ท้ายประกาศคณะกรรมการประมงประจำจังหวัดลำพูน เรื่อง กำหนดเขตพื้นที่รักษาพันธุ์สัตว์น้ำพ.ศ. ๒๕๖๓(ดูข้อมูลจากภาพกฎหมาย)ชญานิศ/ธนบดี/จัดทำ๑๔ สิงหาคม ๒๕๖๓สุภาทิพย์/ตรวจ๒๐ สิงหาคม ๒๕๖๓[๑] ราชกิจจานุเบกษาเล่ม ๑๓๗/ตอนพิเศษ ๑๓๕ ง/หน้า ๑๘/๙ มิถุนายน ๒๕๖๓